CELEX: 62013FN0097
Language: lt
Date: 2013-12-20 00:00:00
Title: Byla F-97/13: 2013 m. gruodžio 20 d. pareikštas ieškinys byloje ZZ prieš FRA

22.3.2014   
            
            
               LT
            
            
               Europos Sąjungos oficialusis leidinys
            
            
               C 85/26
            
         2013 m. gruodžio 20 d. pareikštas ieškinys byloje ZZ prieš FRA
   
   (Byla F-97/13)
   2014/C 85/44
   Proceso kalba: anglų
   
      Šalys
   
   
      Ieškovė: ZZ, atstovaujama advokatų L. Laure, M. Vandenbussche
   
      Atsakovė: Europos Sąjungos pagrindinių teisių agentūra (FRA)
   
      Ginčo dalykas bei aprašymas
   
   Sprendimo paskirti kitą kandidatą į Vyriausiojo projektų valdytojo pareigas FRA ir implicitinio sprendimo nepaskirti ieškovės į kitas Vyriausiojo projektų valdytojo pareigas, paminėtas pranešime apie laisvą darbo vietą, panaikinimas.
   
      Ieškovės reikalavimai
   
   
               —
            
            
               Panaikinti 2013 m. vasario 5 d. direktoriaus sprendimą, kuriuo ieškovei pranešta, kad direktorius pasirinko paskirti kitą kandidatą į Vyriausiojo projektų valdytojo — Socialinis tyrimas (AD8) pareigas, ir todėl nepaskirti jos į šias pareigas.
            
         
               —
            
            
               Panaikinti implicitinį sprendimą be datos nepaskirti ieškovės į kitas Vyriausiojo projektų valdytojo pareigas, paminėtas pranešime apie laisvą darbo vietą.
            
         
               —
            
            
               Panaikinti bet kokį sprendimą, priimtą remiantis šiais neteisėtais sprendimais.
            
         
               —
            
            
               Panaikinti 2013 m. liepos 11 d. sprendimą tiek, kiek juo atmetamas ieškovės skundas ir atsisakoma pradėti administracinį tyrimą, kurį atliktų neabejotinai nešališkas ir objektyvus tyrėjas tam, kad nustatytų faktines aplinkybes.
            
         
               —
            
            
               Atlyginti ieškovės tariamai patirtą turtinę 550 651 eurų žalą.
            
         
               —
            
            
               Atlyginti ieškovės tariamai patirtą neturtinę 70 000 eurų žalą.
            
         
               —
            
            
               Priteisti iš atsakovės bylinėjimosi išlaidas.